Усе стваральнікі гэтага сумеснага праекта асноўнай стратэгічнай задачай лічаць аднаўленне характару эпохі, на якую прыходзілася маладосць сённяшніх ветэранаў. Ну, а на сцэне аднаўляць яе будуць такія нашы знакамітасці, як заслужаны артыст Украіны Арнольд Ранцанц, заслужаныя артысты Беларусі Аляксей Ісаеў, Герман Казлоў, Вячаслаў Фаменка – і ўсе-ўсе-ўсе. Так што прыходзьце – і ўсё ўбачыце. Нават калі глядзелі Севастопальскі вальс ў безлічы іншых пастановак, вам будзе цікава. Бо гэты спектакль – у літаратурна-сцэнічнай рэдакцыі Ірыны Шыцікавай.